Tiina Park

Tiina Park (neiupõlvenimega Tiina Alla, kuni 1991. aastani Tiina Pork; sündinud 3. detsembril 1941) on eesti ajakirjanik, tele- ja filmirežissöör ning -produtsent. 

Ta on Eesti kõige pikema ekraanistaažiga teleajakirjanik, ta on töötanud ETV-s aastast  1967. Tema osalusel on valminud üle 1000 telesaate.Tiina Park 80 | Galerii legendaarse teletähe aastatest ERR-is ERR Menu, 03.12.2021.

 Haridus 
Tiina Park on lõpetanud 1967. aastal Tartu Riikliku Ülikooli, kus õppis ajaloo-keeleteaduskonna ajakirjanduse eriharus (diplomitöö "Varjatud kaamera võimalustest televisioonis"), ning 1994. aastal International Policy Institute'i Ameerika Ühendriikides Washingtonis, kus õppis majandussuhteid.

 Töö ja looming 
Pärast ülikooli töötas ta aastatel 1967–1990 Eesti Televisioonis, kus oli pool aastat assistentKatharina Toomemets. Õhtulehe video | Tiina Park meenutab: Heinz Valk andis kirstus intervjuud, eetripildis olid seksivad jänesed Õhtuleht.ee, 28.08.2015., seejärel noortesaadete ning kunsti- ja kirjandussaadete toimetaja ja režissöör. Ta tegi "Noortestuudio" saateid (tema esimene iseseisvalt tehtud saatelõik läks eetrisse 1968. aastal saatesarjas "Kanal 13"Ene Pajula. Mati Talvik kaks aastat tagasi: mul on igav CV – ainult üks töökoht ja üks abielu Eesti Naine / Delfi, 11.04.2018.), portreteeris Eesti kunstnikke, ühendas loomesaadetes visuaalkunsti ja muusika (nt saatesarjas "Ateljeekontsert", 1985–1988), tutvustas uusi suundi moekunstis ning aitas ekraanile tuua telelavastusi (sh instseneeris kirjandusteoseid "Tugitooliteatri" jaoks). 

1972. aastal sai ta skandaalseks osutunud noortesaatesarja "Info"Publiku telehunt: "Saatejuhtide vahetus" sai hoo sisse ja esimesena säras teleekraanil Tiina Park Kroonika/Delfi, 06.09.2015. toimetajana eetrikeelu "poliitilise ebaküpsuse" pärast.Gerda Kordemets. Tiina Park – armastatud ja vihatud. Sõnumileht, 19.10.1996. Poliitiliseks ebaküpsuseks loeti selles saatesarjas lääneliku kultuuri, näiteks Frank Zappa ja Franco Zeffirelli loomingu tutvustamist ning Pier Paolo Pasolini filmi "Teoreem", mis oli isegi Itaalias nilbuse ja seksuaalsuse pärast keelu alla pandud, mainimist; poliitkorrektsuse üle valvajatele ei sobinud ka saates kõlanud biitlite muusika. Toimetaja Tiina Pork degradeeriti karistuseks ETV režissööri abiks.Jaanus Kulli. Tiina Park: "Iluoperatsioon on sama loomulik kui võileiva söömine." Õhtuleht.ee, 24.01.2009.Kaidor Kahar. Tiina Park: mu elu pole olnud lilleline põld, kus koos liblikatega hõljuda ERR Menu / "Pealtnägija", 01.12.2021.

1987. ja 1988. aastal tellis Nõukogude Liidu Kesktelevisioon ETV-lt ülevaatesaateid Tallinnas toimunud üleliidulistest moepäevadest, neid saateid juhtis Tiina Pork.ETV saated Tallinna moepäevadest ERR Arhiiv. Vaadatud 20.03.2024.

1990. aastal kolis ta abikaasa töö tõttu Ameerika Ühendriikidesse, kus töötas raadiojaama Ameerika Hääl toimetajana. Tema põhiülesanne oli tõlkida uudiseid ja neid eetris ette lugeda.Hille Karm, Tiina Park. „Siin Ameerika Hääl, Washington” Tiina Pargi Ameerika-elu. Eesti Naine / Delfi Lood, 15.01.2015. Raadiotöö kõrvalt tegutses ta giidina ning õpetas Eestisse tööle tulla plaanivatele diplomaatidele eesti keelt.Jüri Aarma. Tiina Park: olen nagu pikamaajooksja Maaleht/Delfi, 24.11.2016. Tiina Pargil õnnestus ka Washingtoni kaabeltelevisioonikanali Channel paaris pooletunnises saates Eestit ja oma televisioonitööd tutvustada. Fairfax Countys asuvas stuudiokompleksis sai ta tutvuda tolle aja moodsa televisioonitehnikaga ja õppis selgeks videomontaaži.

Eestisse naasnud, töötas Tiina Park pärast abikaasa surma lisaks ETV-s saadete tegemisele telekanalis Kanal 2 saatejuhi ja toimetajana (1994–1999). Tol perioodil tegi ta rohkesti saateid ameerikalikust glamuurist: Miss Santa Barbara valimistest, Santa Barbara tähtede vastuvõttudest jne.Inga Raitar. Tiina Park, naine nagu orkester Anne & Stiil / Delfi Lood, 31.01.2008.

Aastatel 1994–1996 tegi ta ETV-s naistele mõeldud saatesarja "Stuudio 4"Sarja "Stuudio 4" saateid ERR Arhiiv. Vaadatud 16.12.2023. ja 1997. aastal juhtis pühapäevahommikust meelelahutussaadet "Hommiku TV", 1999–2000 oli lastesaatesarja "O.N.U. ja Raivo" (mille peategelased olid Harry Kõrvits ja Raivo Järvi) režissöör. 

Aastatel 2008–2009 tegi ta autori ja saatejuhina ETV-s tervisesaatesarja "Retseptita", kus mitme valdkonna asjatundjad andsid nõu, kuidas elada õnnelikult ja tervena – ilma arstiretsepte vajamata. Igas saates käsitleti ka mõne konkreetse terviseprobleemiga inimese juhtumit.ETV saatesarja "Retseptita" saateid ERR Arhiiv. Vaadatud 20.03.2024.

Ta on nii isikliku eeskujuga kui ka telesaadetes propageerinud naiselikkustNaistesaatesarja "Stuudio 4" saated ERR Arhiiv. Vaadatud 20.03.2024., head füüsilist vormi ja sealhulgas aeroobikaga tegelemistTiina Park võimleb igal pool, kus vähegi saab Õhtuleht.ee, 12.01.2009. ning kuulunud nende valdkondade asjatundjana aeroobika-, moe- ja iludusvõistluste žüriidesse.Jaanus Hämarsoo. Populaarse seebika reklaamiks valiti Miss Santa Barbara. Post, 21.06.1995.Aeroobikakuninganna 2011 – vaata videot! Fitness.ee, 08.09.2011.Aeroobikakuninganna tiitli pälvis tänavu Kaisa Edenberg ERR Sport, 28.10.2013.Eesti Aeroobikakuninganna 2015 on Helena Hanni Fitness.ee, 19.09.2015.Anu Saagim. Pildid ja videod. Tallinna Lilleball 2017 erikülaliseks oli selgeltnägija Ilona Kaldre Tallinna Lilleball 2017 / Lillekleit 2017 žürii koosseis. Õhtuleht.ee, 26.06.2017.Konkurss-festivali "Annetekoda 2022" žürii koosseis Eesti Kultuuri Koja kodulehel. Vaadatud 20.03.2024. Ilu ja tervislikkuse teemade kõrval käsitles ta oma saadetes ka naiste õigusi ja kohta ühiskonnas. Näiteks kajastas ta 1995. aasta septembris toimunud ülemaailmset ÜRO naiste konverentsi Pekingis, kust muu hulgas edastas mõtlemapanevat statistikat: "Naised, kes moodustavad poole maailma elanikkonnast, teevad ära kaks kolmandikku kogu maailma tööst, teenivad 10% palgast ja omavad 1% varandusest."Tiina Väljaste. Tiina Park elust peale abikaasa surma: kaotustest tuleb üle saada. Jumal on mulle andnud jõudu elada Eesti Naine / Delfi. 03.09.2025.

Ta on olnud Bakalaureuse Erakooli, Akadeemia Nord ja Audentese Erakooli meediaõppejõud. 

2018. aasta mais valiti ta Ajakirjanike Liidu esindajana Eesti Kultuuri Koja eestseisusse.Eesti Kultuuri Koja eestseisus sai neli uut liiget ERR Kultuur, 28.05.2018.

Free Studio
1996. aastal asutas ta oma produktsiooniettevõtte Free Studio, mille kaudu toodab saateid mitmele Eesti telekanalile (nt ETV, Kanal 2, TV 3). 2000. aastast on ta spetsialiseerunud reisisaadete tegemisele, kuid on teinud ka tervisesaateid (nt "Teie terviseks!", TV3; "Ole terve!", Kanal 2, ja "Retseptita", ETV).Tiina Park: minu suhted Eesti Televisiooniga on nagu üks tõeline Eesti abielu ERR Eeter, 15.01.2020. 

"Julge muutuda"
Tiina Pargi algatusel hakati 2006. aastal Eestis tegema heategevuslikke muutumissaateid: TV3 tõsielusarja "Julge muutuda", mille käigus anti kuuele inimesele võimalus lasta korrastada selliseid iluvigu, mis olid seni pärssinud nende enesehinnangut ja -väärikust ega lasknud säravalt naeratada või hea rühiga kõndida. Saatesarja iluspetsialistide meeskonda kuulus ilukirurge, hambaarste, stiliste, juuksureid ja teisi asjatundjaid, kes korrigeerisid lõtvunud rindu või silmalauge või liiga sügavaid näokortse, tegid rasvaimu, parandasid hambumust, paigaldasid hambaproteese, õpetasid sihipäraselt treenima, andsid uut elujõudu kehvas seisukorras juustele või aitasid valida kehakujuga paremini sobiva uue riietusstiili. 

Saatesarja tegijatele laekus 550 kandideerimisavaldust, esimesel hooajal läks eetrisse kuus saadet. Tiina Park oli selle saatesarja stsenarist, režissöör ja produtsent. Telesaatesarja „Julge muutuda“ tutvustus. Koit nr 49, 20.04.2006.Grete Naaber. Üks naine tuli valega “Julge muutuda” saatesse Pärnu Postimees, 22.07.2006.„Ma olen ilus ja vaba – kas see pole siis õnn!“ Plastikakirurg.ee / Naisteleht 14.07.2006.Verni Leivak.  Õhtuleht.ee, 29.04.2006.

Reisisaatesarjad
 "C'est la vie" (1999–2000, ETV)
 "Päikesepüüdja" (2004–2005, TV3)
 "Minemine" (2005–2007, ETV)
 "Normanni vallutused" (2008, ETV)
 "Reisile minuga" (2009–2020, 230 saadet, ETV)
 "Reisile meiega" (2013, Kanal 2)
 "Tere, maailm!" (2021–2022, Telia TV / Inspira)
 "Kaugele siit" (2022–2023, Kanal 2)
 "Süda kohvris" (2024, TV3)
 "Maailm ja mõnda" (2025, ETV)

Filmid
 1970 "Ahvatluste tund" (muusikafilm, režissöör Elmo Lööve) – näitleja: Neiu iludusvõistlusel
 1975 "Aeg maha!" (telemängufilm, režissöörid Tõnis Kask ja Ben Drui) – näitleja: Sünnipäevakülaline
 1978 "Kunstinädal 1978" (dokumentaalfilm) – režissöör, stsenarist
 1979 "Enn Põldroos" (dokumentaalfilm) – režissöör, stsenarist
 1981 "Leesi Erm" (dokumentaalfilm) – režissöör, stsenarist
 1982 "Põlemine" (dokumentaalfilm) – režissöör, stsenarist
 1983 "Kaasautorid" (dokumentaalfilm) – režissöör, stsenarist
 1984 "Merepäevad" (dokumentaalfilm) – režissöör, stsenarist
 1985 "Elurõõm" (muusikafilm) – režissöör, reporter	
 1987 "Suurim näitus" (dokumentaalfilm) – režissöör, stsenarist
 2002 "Sajandi professor" (dokumentaalfilm) – režissöör, produtsent
 2008 "Pimedad aknad" (telemängufilm, režissöör Tõnis Kask) – näitleja: Saksa sõdur

Keelatud kohtades filmimine
Keelatud kohtades filmimise eest on teda reisisaadete tegemise käigus Marokos, Liibanonis ja Rio de Janeiros ka vahistatud ning võttepaigalt käeraudades kinnipidamiskohta toimetatud. Tiina Park on seda kommenteerinud nii: "Eriti ei tohi filmida politsei soolaputkas või siis kohvikus, kus istuvad prostituudid. Kui ma teeks aga ainult seda, mis on lubatud, poleks ühtegi huvitavat saadet." Jaanus Kulli. Tiina Park tagasilööke ei karda: "Igal hommikul sünnin ma uuesti." Õhtuleht.ee, 19.09.2013.

Elulooraamat 
Tiina Park on kirjutanud koos Hille Karmiga elulooraamatu "Tiina Park. Naine teiselt planeedilt" (Ajakirjade Kirjastus, 2014)."Tiina Park : Naine teiselt planeedilt Sissekanne andmebaasis ESTER. Vaadatud 15.12.2023. Eesti Pimedate Raamatukogu tegi sellest audiovariandi CD-l, mis ilmus 2021. aastal. 

Kuulsuse tähetunnid 
 1967. aastal sattus Tiina Alla üliõpilasena Nõukogude Liidu ühe suurema ajakirja Ogonjok kaanetüdrukuks. Ajakirja trükiarv oli kaks miljonit, austajatelt saabus talle pärast seda rohkem kui kaheksa kilo jagu kirju. Tiina Park on tunnistanud, et kõiki neid kirju ta läbi lugeda ei suutnud.Einar Ellermaa. Tiina Pargi elureis: üle NSV Liidu kuulsaks juba tudengina ja tagakiusamine televisioonis Eesti Naine / Delfi, 01.12.2014.
 1986. aastal korraldas Raissa Gorbatšova esimest korda Nõukogude Liidus maailmakuulsa moelooja Yves Saint Laurenti näituse. Juhtus nii, et ETV-d esindanud Tiina Pargil õnnestus Moskvas toimunud pressikonverentsil Yves Saint Laurentilt intervjuu saada, NSV Liidu Kesktelevisioonil aga mitte. See eksklusiivintervjuu on ERR-i arhiivis säilinud.

Tunnustus 
 2017 – Horvaatia turismiameti auhind Golden Pen Horvaatiat kajastanud reisisaadete eestGolden Pen – Estonia Horvaatia turismiameti CNTB koduleht. Vaadatud 20.03.2023.
 2023 – Viimsi valla ettevõtlike daamide assotsiatsiooni auhind "Viimsi aasta naine"Tänavune aasta naine on Tiina Park Viimsi valla koduleht. 21.09.2023.

Festivaliauhinnad
 2001 – Jaltas toimunud rahvusvahelise tele-filmifoorumi Together eripreemia parima ajakirjandusliku töö eest välismaal (reisisaatesarjas "C'est la vie" Mauritiuse saart käsitlenud saate eest)Tiina Pargi "C'est la vie" pälvis Jaltas preemia Õhtuleht.ee, 19.09.2001.Allan Keian. Tiina Park sai telesaate eest eripreemia Postimees.ee, 19.09.2001.
 2002 – Jaltas toimunud rahvusvahelise tele-filmifoorumi Together auhind (dokumentaalfilmi "Sajandi professor" eest)Tiina Park, auhinnad Eesti Filmi Andmebaas, vaadatud 21.03.2024.
 2004 – Moskva dokumentaalfilmifestivali auhind Hawaiid käsitleva filmi eest
 2011 – Karlovy Vary reisifilmifestivali eripreemia Hispaaniat käsitleva filmi eest
 2019 – World Media festivali Intermedia-Globe Silver Award (reisisaate "Lanzarote, põlev saar" eest)Terttu Jazepov. Tiina Park: „Koroonaviirus on pööranud mu elu täiesti pea peale. Päriselt ka.“ Õhtuleht.ee, 26.03.2020.

Isiklikku
Ta abiellus 1975. aastal filosoofi ja politoloogi Andrus Pargiga (1949–1994, sündinud Pork);Tiina Väljaste. Tiina Park elust peale abikaasa surma: kaotustest tuleb üle saada. Jumal on mulle andnud jõudu elada Eesti Naine / Delfi. 03.09.2025. abikaasa suri 44-aastaselt tervisejooksu ajal saadud infarkti.Tiina Park: ma lihtsalt olen selline! ERR Menu, 05.12.2014. 1998. aastal asutas Tiina Park Tartu Ülikooli Sihtasutuse juurde abikaasa mälestuseks fondi, kust makstava stipendiumiga tunnustatakse filosoofia- ja sotsiaalteaduskonna silmapaistvaid üliõpilasi nende õppe- ja uurimistegevuse eest.Tiina Park hoiab mehe mälestust. Sõnumileht, 18.12.1999.Andrus Parki mälestusstipendium Universitas Tartuensis, 07.12.2001.

Nende poeg Indrek Park suri 2011. aastalTiina Park mattis poja, Elu24, 23.11.2011., tütar Kristiina Sillaste on lasteaiadirektorSiiri Rebane. Tiina Park: kui minu lapsed olid väiksed, kasvatasin neid hoopis karmimalt. Põhimure oli, kuidas lastele toit lauale saada 01.11.2023.Põnnipesa Lasteaed Koduleht. Vaadatud 12.09.2025..

Ta on lasknud teha mitu iluoperatsiooni.Tiina Park: "Iluoperatsioon on sama loomulik kui võileiva söömine." Õhtuleht, 24.01.2009.

Eesti Ekspressi andmetel sõitis 82-aastane Tiina Park sõiduautot juhtides 24. veebruaril 2024 Viimsis otsa ülekäigurajal sõiduteed ületavale inimesele, kes sai pikemat haiglaravi vajavaid kehavigastusi.Kristi Vainküla. Avarii avarii otsa. Saatejuht Tiina Park ajas inimese ülekäigurajal alla, ohver on telestaari käitumisest häiritud Eesti Ekspress, 20.03.2024. 2025. aasta kevadel mõisteti Pargile õnnetuse põhjustamise eest aasta ja seitsme kuu pikkune tingimisi vangistus (kaheaastase katseajaga).Märt Belkin. Fotod | Eakale naisele otsa sõitnud Tiina Park mõisteti tingimisi vangi Eesti Ekspress, 22.04.2025.

Viited

Välislingid
 Kaidor Kahar. Tiina Park: mu elu pole olnud lilleline põld, kus koos liblikatega hõljuda ERR Eeter / "Pealtnägija", 1. detsember 2021
 Tiina Park 80 | Galerii legendaarse teletähe aastatest ERR-is ERR Eeter, 3. detsember 2021
 Anna-Maria Veidemann-Makko. Legend on tagasi! Tiina Park naaseb reisisaatega ekraanile: seikleme hullumeelses Kagu-Aasias Õhtuleht, 15. aprill 2025

Kategooria:Eesti ajakirjanikud
Kategooria:Eesti filmilavastajad
Kategooria:Eesti teleprodutsendid
Kategooria:Tartu Ülikooli ajaloo-keeleteaduskonna vilistlased
Kategooria:Sündinud 1941